## КОМИ РЕСПУБЛИКАЛÖН

# ОЛАНПАС

**Сетӧм уджмогъяс збыльмӧдӧм вылӧ содтӧд сьӧмӧн могмӧдӧм вылӧ Коми Республикаса республиканскӧй сьӧмкуд сьӧм видзан пӧрадок йылысь Россия Федерацияса канмусянь пасйӧм серти гражданалысь оланног актъяс**

## Примитӧма Коми Республикаса

## Каналан Сӧветӧн 2023 вося вӧльгым тӧлысь 30 лун

Тайӧ Оланпасыс "Россия Федерацияса субъектъясын публичнӧй власьт котыртан ӧтувъя принципъяс йылысь", Федеральнӧй оланпаслӧн 42 статьяса 4 юкӧн, Федеральнӧй оланпаслӧн 4 статьяса 71 пункт серти "Гражданалысь оланног актъяс йылысь" индӧ Коми Республикаса республиканскӧй сьӧмкудйысь сьӧм видзан пӧрадок, кутшӧмӧс веськӧдӧма содтӧд сьӧмӧн могмӧдӧм вылӧ, медым збыльмӧдны Коми Республикаын гражданалысь оланног канмусянь пасйӧм серти Россия Федерацияса субъектъяслӧн канму власьт органъяслы сетӧм Россия Федерацияса уджмогъяс (водзӧ - сетӧм уджмогъяс).

**1 статья**

1. Сэк, кор вевтыртӧны нормативъяссӧ, кутшӧмъясӧс урчитӧма гражданалысь оланног канмусянь пасйӧм вылӧ Россия Федерацияса уджмогъяс збыльмӧдӧм вылӧ федеральнӧй сьӧмкудйысь Россия Федерацияса субъектъяслӧн сьӧмкудъяс костын субвенцияяс юклан методикаӧн, кутшӧмӧс вынсьӧдӧ Россия Федерацияса Веськӧдлан котыр, да федеральнӧй сьӧмкудйысь ӧти субвенция сьӧмыс, кутшӧмӧс сетӧны Россия Федерацияса субъектъяслӧн сьӧмкудъяслы Россия Федерацияса торъя канму уджмогъяс збыльмӧдӧм вылӧ, кутшӧмъясӧс сетӧма урчитӧм пӧрадокын, оз тырмы, тайӧ Оланпаслӧн 3 статьяын индӧм содтӧд.

2. Сетӧм уджмогъяс збыльмӧдӧм вылӧ Коми Республикаса республиканскӧй сьӧмкудйысь сьӧм ыдждасӧ урчитӧны локтан финансӧвӧй во да планӧвӧй кадколаст вылӧ Коми Республикаса республиканскӧй сьӧмкуд йылысь Коми Республикаса оланпасӧн.

2 статья

1.Сетӧм уджмогъяс збыльмӧдӧм вылӧ Коми Республикаса республиканскӧй сьӧмкуд сьӧмӧн медшӧр вӧдитчысьӧн лоӧ Коми Республикаса олӧмӧ пӧртысь власьт орган, коді котыртӧ Коми Республика мутасын гражданалысь оланног канмусянь пасйӧм серти уджсӧ (водзӧ - уполномочитӧм орган).

2.Сетӧм уджмогъяс збыльмӧдӧм вылӧ Коми Республикаса республиканскӧй сьӧмкудйысь сьӧм вичмӧдӧм могысь уполномочитӧм орган сетӧ локтан финансӧвӧй во да планӧвӧй кадколаст вылӧ индӧм могъяс вылӧ Коми Республикаса республиканскӧй сьӧмкуд рӧскод серти сьӧмкуд ассигнованиеяс подулалӧмсӧ Коми Республикаса оланпастэчасӧн урчитӧм пӧрадокын да кадколастъясӧ.

3 статья

Коми Республикаса республиканскӧй сьӧмкудйысь сетӧм уджмогъяс збыльмӧдӧм вылӧ сьӧмсӧ видзӧны содтӧд рӧскодъяс вылӧ:

1. уполномочитӧм органлӧн да сылӧн мутас органъяслӧн (гражданалысь оланног пасъян мутас юкӧнъяслӧн) уджсӧ могмӧдӧм Россия Федерацияса оланпастэчас да Коми Республикаса оланпастэчас серти, кытчӧ пырӧ удждон (уджысь) мынтӧм, социальнӧя быть страхуйтӧм серти взносъяс мынтӧм, уджысь мынтысьӧм серти мынтӧмъяс вылӧ рӧскодъяс да Коми Республикаса канму гражданскӧй служащӧйяслы мукӧд мынтӧмъяс да гарантия сетӧм;
2. Канму учреждениелысь удж могмӧдӧм уполномочитӧм органлӧн (гражданалысь оланног пасъян мутас юкӧнъяслӧн) уджсӧ могмӧдӧм Россия Федерацияса оланпастэчас да Коми Республикаса оланпастэчас серти, кытчӧ пырӧ удждон (уджысь) мынтӧм, социальнӧя быть страхуйтӧм серти взносъяс мынтӧм, уджысь мынтысьӧм серти мынтӧмъяс да уджалысьяслы мукӧд мынтӧмъяс вылӧ рӧскод, уджалысьяслы гарантия сетӧм;
3. уполномочитӧм органӧс да сылӧн мутас органъяслысь (гражданалысь оланног пасъян мутас юкӧнъяслысь) материалӧн да техникаӧн могмӧдӧм.

.

4 статья

1. Сетӧм уджмогъяс збыльмӧдӧм вылӧ Коми Республикаса республиканскӧй сьӧмкудйысь сьӧм лоӧ торъя могаӧн да сійӧс оз позь видзны мукӧд мог вылӧ.

2. Тайӧ Оланпас серти Коми Республикаса республиканскӧй сьӧмкудйысь вичмӧдӧм сьӧм торъя мог вылӧ видзӧм бӧрся видзӧдӧны канму финансӧвӧй контроль органъяс, кодъяслы урчитӧм пӧрадок серти сетӧма лӧсялана видзӧдан уджмогъяс.

5 статья

Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2023 вося ӧшым тӧлысь 11 лун

101-РЗ №